CELEX: 32019D1291
Language: da
Date: 2019-07-30 00:00:00
Title: Kommissionens gennemførelsesafgørelse (EU) 2019/1291 af 30. juli 2019 om overensstemmelsen af enhedsraten for den schweiziske afgiftszone for 2019 med gennemførelsesforordning (EU) nr. 390/2013 og (EU) nr. 391/2013 (meddelt under nummer C(2019) 5532) (EØS-relevant tekst.)

1.8.2019   
               
               
                  DA
               
               
                  Den Europæiske Unions Tidende
               
               
                  L 203/8
               
            
         KOMMISSIONENS GENNEMFØRELSESAFGØRELSE (EU) 2019/1291
         af 30. juli 2019
         om overensstemmelsen af enhedsraten for den schweiziske afgiftszone for 2019 med gennemførelsesforordning (EU) nr. 390/2013 og (EU) nr. 391/2013
         
            
               (meddelt under nummer C(2019) 5532)
            
         
         (Kun den franske, den italienske og den tyske udgave er autentiske)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til aftalen mellem Det Europæiske Fællesskab og Det Schweiziske Forbund om luftfart (»aftalen«) (1),
         under henvisning til Europa-Parlamentets og Rådets forordning (EF) nr. 550/2004 af 10. marts 2004 om udøvelse af luftfartstjenester i det fælles europæiske luftrum (»luftfartstjenesteforordningen«) (2), særlig artikel 15, stk. 4,
         under henvisning til Kommissionens gennemførelsesforordning (EU) nr. 391/2013 af 3. maj 2013 om en fælles afgiftsordning for luftfartstjenester (3), særlig artikel 17, stk. 1, litra d), og
         ud fra følgende betragtninger:
         
                     (1)
                  
                  
                     Ved gennemførelsesforordning (EU) nr. 391/2013 fastsættes en fælles afgiftsordning for luftfartstjenester. Den fælles afgiftsordning spiller en integreret rolle i opfyldelsen af præstationsordningens målsætninger, jf. artikel 11 i Europa-Parlamentets og Rådets forordning (EF) nr. 549/2004 (4) og Kommissionens gennemførelsesforordning (EU) nr. 390/2013 (5).
                  
               
                     (2)
                  
                  
                     Ved Kommissionens gennemførelsesafgørelse 2014/132/EU (6) fastsættes EU-dækkende præstationsmål, herunder et omkostningseffektivitetsmål for overflyvningsluftfartstjenester udtrykt i fastlagte enhedsomkostninger for leveringen af disse tjenester i den anden referenceperiode 2015-2019.
                  
               
                     (3)
                  
                  
                     I henhold til artikel 17, stk. 1, litra b) og c), i gennemførelsesforordning (EU) nr. 391/2013 skal Kommissionen vurdere enhedsraterne for afgiftszoner for 2019, som medlemsstaterne forelagde Kommissionen senest den 1. juni 2018 i overensstemmelse med kravene i samme forordnings artikel 9, stk. 1 og 2. Denne vurdering vedrører disse enhedsraters overensstemmelse med gennemførelsesforordning (EU) nr. 390/2013 og (EU) nr. 391/2013.
                  
               
                     (4)
                  
                  
                     Kommissionen foretog sin vurdering af enhedsraten for 2019 med støtte fra Eurocontrols præstationsvurderingsorgan og Eurocontrols centrale kontor for opkrævning af overflyvningsafgifter ud fra de data og supplerende oplysninger, som medlemsstaterne og Schweiz forelagde frem til 1. november 2018.
                  
               
                     (5)
                  
                  
                     På grundlag af denne vurdering og under hensyntagen til behovet for overensstemmelse med præstationsmålene for den funktionelle luftrumsblok (FABEC), jf. artikel 11, stk. 3, litra c), i forordning (EF) nr. 549/2004, har Kommissionen i henhold til artikel 17, stk. 1, litra d), i gennemførelsesforordning (EU) nr. 391/2013 og med forbehold af artikel 16 i forordning (EF) nr. 550/2004 konstateret, at den enhedsrate for overflyvningsafgiftszoner for 2019, som Schweiz har forelagt, er i overensstemmelse med gennemførelsesforordning (EU) nr. 390/2013 og (EU) nr. 391/2013.
                  
               
                     (6)
                  
                  
                     Ifølge artikel 17, stk. 1, i gennemførelsesforordning (EU) nr. 391/2013 fastsættes enhedsraterne i national valuta. Enhedsraterne i denne afgørelse bør derfor opgives i CHF.
                  
               
                     (7)
                  
                  
                     Kommissionen har underrettet Schweiz om denne afgørelse og givet mulighed for at fremsætte bemærkninger hertil i overensstemmelse med aftalens artikel 19, stk. 2 —
                  
               VEDTAGET DENNE AFGØRELSE:
         
            Artikel 1
            Enhedsraten på 106,33 CHF for den schweiziske overflyvningsafgiftszone for 2019 er i overensstemmelse med gennemførelsesforordning (EU) nr. 390/2013 og (EU) nr. 391/2013.
         
         
            Artikel 2
            Denne afgørelse er rettet til Det Schweiziske Forbund.
         
         
            Udfærdiget i Bruxelles, den 30. juli 2019.
            
               
                  På Kommissionens vegne
               
               Violeta BULC
               
                  Medlem af Kommissionen
               
            
         
         
            (1)  EFT L 114 af 30.4.2002, s. 73.
         
            (2)  EUT L 96 af 31.3.2004, s. 10.
         
            (3)  EUT L 128 af 9.5.2013, s. 31.
         
            (4)  Europa-Parlamentets og Rådets forordning (EF) nr. 549/2004 af 10. marts 2004 om rammerne for oprettelse af et fælles europæisk luftrum (»rammeforordningen«) (EUT L 196 af 31.3.2004, s. 1).
         
            (5)  Kommissionens gennemførelsesforordning (EU) nr. 390/2013 af 3. maj 2013 om oprettelse af en præstationsordning for luftfartstjenester og netfunktioner (EUT L 128 af 9.5.2013, s. 1).
         
            (6)  Kommissionens gennemførelsesafgørelse 2014/132/EU af 11. marts 2014 om fastsættelse af EU-dækkende præstationsmål for lufttrafikstyringsnet og varslingstærskelværdier for den anden referenceperiode 2015-19 (EUT L 71 af 12.3.2014, s. 20).